วันชาติ (ประเทศญี่ปุ่น)

เป็นวันหยุดราชการในประเทศญี่ปุ่นที่จัดขึ้นเป็นประจำทุกปีตรงกับวันที่ 11 กุมภาพันธ์T เริ่มฉลองครั้งแรกใน ค.ศ. 1967 หลังจากคณะรัฐมนตรีประกาศให้เป็นวันหยุดราชการเมื่อปีก่อน 11 กุมภาพันธ์คือวันขึ้นครองราชย์ของจักรพรรดิจิมมุ จักรพรรดิญี่ปุ่นองค์แรกในตำนาน ที่ศาลเจ้าคาชิฮาระ แปลงเป็นปฏิทินกริกอเรียนเป็น 660 ปีก่อน ค.ศ. ปรากฏในโคจิกิ และในนิฮงโชกิบทที่ 3 วันที่ 11 กุมภาพันธ์ คือวันที่ประกาศใช้รัฐธรรมนูญเมจิ ค.ศ. 1889 โดยได้รับการคัดเลือกเพื่อสร้างความเชื่อมโยงทางวัฒนธรรมกับการก่อตั้งจักรวรรดิ และเสริมสร้างสถานะของราชวงศ์

 ประวัติ 
ที่มาของวันตั้งชาติคือวันขึ้นปีใหม่ในปฏิทินสุริยจันทรคติดั้งเดิม ซึ่งในวันนั้น การก่อตั้งญี่ปุ่นโดยจักรพรรดิจิมมุได้มีการเฉลิมฉลองตามนิฮงโชกิ (日本書紀) ซึ่งกล่าวไว้ว่า จักรพรรดิจิมมุทรงขึ้นครองราชย์ในวันแรกของเดือนแรก

ในยุคเมจิ รัฐบาลญี่ปุ่นกำหนดให้วันดังกล่าวเป็นวันหยุดราชการ ซึ่งเกิดขึ้นในเวลาไล่เลี่ยกันกับการเปลี่ยนปฏิทินสุริยจันทรคติเป็นปฏิทินเกรโกเรียน ใน ค.ศ. 1873 หนึ่งปีก่อนหน้านั้น เมื่อวันหยุดราชการนี้ได้รับการประกาศขึ้นอย่างเป็นทางการRimmer, Thomas et al. (2005).  The Columbia Anthology of Modern Japanese Literature, p. 555 n1. ซึ่งตรงกับวันที่ 29 มกราคมในปฏิทินเกรโกเรียน ซึ่งสอดคล้องกันกับวันขึ้นปีใหม่ของชาวญี่ปุ่น ค.ศ. 1873 รัฐบาลกล่าวว่ามันสอดคล้องกันกับวันขึ้นครองราชย์ของจักรพรรดิจิมมุ แต่มิได้ตีพิมพ์วิธีการคำนวณที่แม่นยำนัก

ในรูปแบบดั้งเดิม วันตั้งชาติได้ถูกตั้งชื่อว่า "วันจักรวรรดิ" (紀元節, Kigensetsu)American School in Japan: Japanese Holiday Traditions . retrieved November 21, 2005 เป็นที่คาดกันว่าสมเด็จพระจักรพรรดิเมจิอาจทรงต้องการให้สถาปนาวันหยุดราชการดังกล่าวขึ้นเพื่อสนับสนุนความชอบธรรมของราชวงศ์หลังจากการล้มล้างรัฐบาลโชกุนโทกูงาวะ วันหยุดประจำชาติดังกล่าวได้รับการสนับสนุนจากผู้ที่เชื่อว่าการรวมความสนใจของชาติไปยังองค์จักรพรรดิจะช่วยในจุดประสงค์ด้านความเป็นเอกภาพGluck, Carol. (1985) Japan's Modern Myths: Ideology in the Late Meiji Period, p. 85. การเชื่อมโยงการปกครองของพระองค์เข้ากับจักรพรรดิพระองค์แรกในตำนาน จักรพรรดิจิมมุ และอามาเตราซุ จักรพรรดิเมจิจึงทรงสถาปนาพรองค์เป็นผู้ปกครองอย่างชอบธรรมแต่เพียงผู้เดียวในญี่ปุ่นHiragana Times: Emperor JINMU , retrieved November 21, 2005

ด้วยการเดินขบวนและการเฉลิมฉลองขนาดใหญ่ วันจักรพรรดินี้จึงได้รับการพิจารณาว่าเป็นหนึ่งในสี่วันหยุดใหญ่ในญี่ปุ่นBix, Herbert. (2000).Hirohito And The Making Of Modern Japan, p. 384

เนื่องจากการเชื่อในตำนานชินโตและการสนับสนุนชนชั้นสูงของญี่ปุ่น วันจักรพรรดินี้จึงถูกยกเลิกไปหลังสงครามโลกครั้งที่สองยุติ และวันที่ 11 กุมภาพันธ์ ยังเป็นวันที่พลเอกดักลาส แมคอาเธอร์ได้รับรองฉบับร่างของแบบรัฐธรรมนูญใน ค.ศ. 1946Dower, John. (1999). Embracing Defeat: Japan in the Wake of World War II, p. 373. 

วันหยุดเพื่อเป็นการระลึกถึงได้ถูกจัดขึ้นมาอีกครั้งเป็นวันตั้งชาติใน ค.ศ. 1966Lange, Stephen. (1992). Emperor Hirohito and Shōwa Japan: A Political Biography, p. 172. ซึ่งถึงแม้ว่าจะลดการอ้างถึงจักรพรรดิลงอย่างมากแล้วก็ตาม วันตั้งชาติยังคงเป็นวันสำหรับแสดงความรักชาติในช่วงคริสต์ทศวรรษ 1950 Neary, Ian. (1996). Leaders and Leadership in Japan, p. 239.

 อ้างอิง 

 บรรณานุกรม 












หมวดหมู่:วันสำคัญ
หมวดหมู่:วันสำคัญในเดือนกุมภาพันธ์
ญี่ปุ่น
หมวดหมู่:วันรำลึก